Undanfari hjartastopps er gjarnan sá að rafkerfi hjartans bilar , hjartslátturinn fer í rugl og við það missir fólk meðvitund . Aðeins um 20% þeirra sem fá hjartastopp utan sjúkrahúss lifa það af . Kæru lesendur . Gleðilegt ár með þakklæti fyrir samfylgdina á liðnu ári . Að venju lítum við um öxl og kíkjum á þá pistla sem fengu mesta athygli á árinu 2019 og byrjum á 20 sæti en þar situr þessi áhugaverði pistill um hjartastopp og þá staðreynd að þau séu ekki alltaf fyrirvaralaus . Hér á landi er talið að um 20% þeirra sem fá hjartastopp utan sjúkrahúss lifi af ef þeir fá fyrstu hjálp ( hjartahnoð ) strax og hjartastuðtæki er notað fljótt eftir áfall til að koma hjartanu í eðlilegan takt . Vísindamennirnir söfnuðu upplýsingum um einkenni og heilsufarssögu karla á aldrinum 35 - 65 ára sem höfðu fengið hjartastopp utan sjúkrahúss á árunum 2002 - 2012 . Auglýsing Meðal 567 karla sem höfðu fengið hjartastopp utan sjúkrahúss höfðu 53 prósent fengið einkenni fyrir hjartastoppið . Af þeim sem höfðu fengið einkenni höfðu 56 prósent fengið brjóstverk , 13 prósent höfðu fengið mæði og 4 prósent hafði fengið svima , yfirlið eða hjartsláttarónot . Í hinni rannsókinni sem fjallað var um á vef Mayo Clinic voru þáttakendur 839 karlar og konur þar sem svipað hlutfall og í fyrri rannsókinni , fundu fyrir samsvarandi einkennum og var ekki munur á milli kynja . Rannóknin sýnir einnig að þeir sem fundu fyrir einkennunum og höfðu samband við Neyðarlínuna ( 112 ) voru fimm sinnum líklegri til að lifa hjartastoppið af en þeir sem létu hjá líða að leita aðstoðar . Þetta er því þörf áminning um að leita læknisaðstoðar ef einkenna verður vart . Viðvörunarmerkin eru þessi helst : Brjóstverkir eða þrýstingur sem leiðir út í axlir , handleggi , háls eða kjálka Óreglulegur eða hraður hjartasláttur Þýtt og stílfært af vef Amerísku hjartsamtakanna og vef Mayo Clinic .